**ΒΑΣΙΚΕΣ ΕΝΝΟΙΕΣ OΠΤΙΚΗΣ ΕΠΙΚΟΙΝΩΝΙΑΣ**

**Α´ ΕΞΑΜΗΝΟ 2022-2023**

ΚΑΘΗΓΗΤΗΣ: Δρ. Γιώργος Δ. Ματθιόπουλος

**2η ΑΣΚΗΣΗ**

Σχεδιάστε μία γραφιστική σύνθεση εικονογραφώντας το ηλιακό σύστημα χρησιμοποιώντας μόνο την τεχνική των γεωμετρικών καμπύλων γραμμών

(κύκλους, ελλείψεις, τόξα)

Συμπεριλάβετε τη λέξη ΑΣΤΡΟΝΟΜΙΑ στη σύνθεση.

Μέγεθος: Α3 (Α4+Α4) = οριζόντιο ανάπτυγμα δύο σελίδων περιοδικού.

Παρουσιάστε 3 διαφορετικά προκαταρτικά προσχέδια

με μαύρο μολύβι/μελάνι/και 3 χρώματα.

**Ανάλυση**: Στόχος είναι η κατανόηση της ανάπτυξης διαφορετικών γραφιστικών προσεγγίσεων (σκηνοθεσία) πάνω σε ένα πρόβλημα οπτικής επικοινωνίας με γραφιστικά εργαλεία και μέσα. Όλα τα προβλήματα μπορούν να αναλυθούν και να κατηγοριοποιηθούν κάτω από ενότητες νοημάτων. Να μελετηθούν αντιπροσωπευτικές έννοιες δομής και αναπαράστασης που θα βοηθήσουν στην κατανόηση του σχεδιαστικού χώρου και στις δυναμικές απεικόνισης που αναπτύσσονται μέσα σε αυτόν.

Τα αποτελέσματα του πειραματισμού των συσχετισμών (όγκου, φωτός, αναλογιών κ.ά.) με περιορισμό γραφιστικών εργαλείων (μόνο καμπύλες γραμμές) είναι ζωτικής σημασίας για την ανάπτυξη της στοχευμένης επικοινωνίας και βοηθούν στην ανάπτυξη προσωπικού αφαιρετικού ύφους.

Επειδή οι σχεδιαστικές ικανότητες αναπτύσσονται και γίνονται πιο περιεκτικές μέσα από την ανεύρεση πολλών λύσεων για ένα γραφιστικό πρόβλημα, είναι απαραίτητη η δημιουργία πολλαπλών (**τριών**) προσχεδίων με στόχο την ανεύρεση της πιο αποτελεσματικής λύσης.